
määrus

Teksti liik:

Akti vastuvõtmise koht: 
NARVA linn

Avaldamismärge:
Narva Linnavolikogu 23.12.2004.a määruse nr 61/47                        “NARVA LINNA OMANDIS OLEVATE ELURUUMIDE VALDAMISE, KASUTAMISE JA KÄSUTAMISE KORD” muutmine

Narva Linnavolikogu ___. 09.2006 a. määrus nr ______

 

  

Määrus kehtestatakse Kohaliku omavalitsuse korralduse seaduse § 22 lõike 1 punkti 6 ja Elamuseaduse § 8 punkti  2 alusel.

§ 1. Narva Linnavolikogu 23.12.2004.a määruses nr 61/47 kinnitatud “Narva linna omandis olevate eluruumide valdamise, kasutamise ja käsutamise kord” tehakse järgmised muudatused:

1) Muuta punkti 39 ja sõnastada see järgmiselt:

«Munitsipaaleluruumi üürileping, samuti sellest tulenevad õigused ja kohustused, ei kuulu üleandmisele kolmandale isikule, välja arvatud juhul, kui Üürileandja ja Üürniku perekonna täisealiste liikmete kirjalikul nõusolekul võib Üürnik üle anda munitsipaaleluruumi üürilepingu ja üürilepingust tulenevad õigused ja kohustused Üürnikuga ühes eluruumis elavale perekonna liikmele».

2) muuta punkti 40 ja sõnastada see järgmiselt:

 “Sotsiaaleluruumi üürilepingu tähtaja pikendamine tähtajaks 3 aasta toimub Narva Linnavalitsuse korralduse alusel, tähtajaks kuni 3 aastat – munitsipaalelamufondi haldaja otsuse alusel. Munitsipaaleluruumi üürilepingu tähtaja pikendamine toimub Narva Linnavalitsuse korralduse alusel.”;

3) muuta punkti 41 ja sõnastada see järgmiselt:

“Eluruumi üürnikul on õigus üürileandja kirjaliku nõusolekul majutada üüritud eluruumi oma abikaasat, alaealisi lapsi ja töövõimetuid vanemaid. Teise isiku majutamine ja elukohajärgne registreerimine otsustatakse Narva Linnavalitsuse eluasemekomisjoni otsuse alusel ning Üürileandja ja üürniku ning kõigi üürniku perekonna täisealiste liikmete  nõusolekul.” 

4) täiendada punkti 52 allapunktiga 52.6. järgmises sõnastuses:

“52.6. ühised munitsipaaleluruumid”;

5) tunnistada kehtetuks punkt 55;

6) tunnistada kehtetuks punkt 62.1.;

7) tunnistada kehtetuks punkt 63;

8) tunnistada kehtetuks punkt 64;

9) Muuta punkti 65 esimest lauset ja sõnastada see järgmiselt:

“Enampakkumise korraldaja kehtestab avaliku enampakkumise osavõtutasu 500 krooni suuruses summas (sh käibemaks 18% 76.27 krooni) ning tagatisraha 20% suuruses summas enampakkumisel võõrandatava eluruumi alghinnast.”;

10) tunnistada kehtetuks 4. peatüki 2. jao 2.osa;

11) Asendada punktides 81.1. ja 81.2. sõnad “kellel on vastavalt  Eesti Vabariigi Välismaalaste seadusele kehtiv Eesti Vabariigi ajutine või alaline elamisluba” sõnadega “kellel on vastavalt  Eesti Vabariigi Välismaalaste seadusele kehtiv Eesti Vabariigi pikaajaline või ajutine elamisluba”.

12) Täiendada punkti 93 teise lausega järgmises sõnastuses:

“Iga eluruumi suhtes viiakse läbi eraldi enampakkumine, millest võivad osa võtta ainult  vastava eluruumi enampakkumisele osalejatena registreerunud isikud.”

13) Muuta punkti 94.3 ja sõnastada see järgmiselt:

“94.3. enne iga konkreetse objekti enampakkumise algust kuulutab enampakkumise läbiviija välja minimaalse intervalli – 5 000 krooni ja maksimaalse intervalli – 20 000 krooni, mille võrra võib suureneda väljakuulutatud alghind (enampakkumise samm);”;

14) Täiendada punkti 99 teist lauset  pärast sõna “võitja” sõnaga “ostjaks”.

15) Täiendada punkti 99 neljandat lauset pärast sõnu “ostuettepanekust kirjaliku keeldumise korral” sõnadega “või määratud tähtajaks ostuettepaneku eiramise korral”;

16) Täiendada punkti 99 kuuenda lausega järgmises sõnastuses:

“Kirjalikus ostuettepanekus määratud tähtajaks ostuettepaneku eiramist loetakse eluruumi ostust loobumiseks.”

17) Täiendada punkti 104 teist lauset järgmiste sõnadega:

“..., välja arvatud enampakkumisel enne loobunud võitjat suuruselt viimase pakkumise teinud osaleja, kellele tagastatakse tagatisraha alles pärast notariaalselt tõestatud müügilepingu sõlmimist enampakkumise võitjaga.”   

18) Muuta punkti 110 ja sõnastada see järgmiselt:

“110. Narva linna omandis olevat eluruumi võib Narva Linnavolikogu otsustuskorras (edaspidi otsustuskorras) võõrandada nii füüsilistele kui ka juriidilistele isikutele käesoleva jao tingimustel.  Otsuse eluruumi võõrandamiseks otsustuskorras võtab vastu Narva Linnavolikogu ning  see peab sisaldama järgmisi andmeid:

· isik, kellele eluruum võõrandatakse (füüsilisele isikule võõrandamisel – tema perekonna- ja eesnimi, sünniaeg; juriidilisele isikule võõrandamisel – ärinimi, registrikood, juriidilise isiku asukoht);

· võõrandatava eluruumi aadress, tubade arv ja üldpind;

· võõrandatava eluruumi müügihind.”

19) Muuta punkti 111 ja sõnastada see järgmiselt:

“111. Eluruumi võib otsustuskorras võõrandada:

111.1. sama eluruumi üürnikule tingimusel, et eluruum ei ole linnale vajalik tema õigusloovatest aktidest tulenevate kohustuste täitmiseks, ja arvestades linna vajadust munitsipaaleluruumide järgi; 

111.2. lähtudes linna huvidest.”

20) Muuta punkti 112 ja sõnastada see järgmiselt:

“Eluruumide otsustuskorras võõrandamise korraldajaks on Narva Linnavalitsuse Linnavara- ja majandusamet (edaspidi võõrandamise korraldaja), kes korraldab otsustuskorras võõrandamist, lahendab kõik eluruumi müügilepingu sõlmimisega seotud küsimused.”

21) Täiendada 4. peatüki  6. jagu punktiga 112¹ järgmises sõnastuses:

“112¹. Otsustuskorras võõrandatavate eluruumide järjekorra ja tähtajad kehtestab võõrandamise korraldaja kooskõlastatult Narva Linnavalitsuse eluasemekomisjoniga.”;

22) Täiendada 4. peatüki  6. jagu punktiga 112² järgmises sõnastuses:

“112².Otsustuskorras võõrandatava eluruumi võõrandamise lisatingimuseks on eluruumi kasutamisega seotud maksude võlgnevuse puudumine võõrandamise hetkeks. Nimetatud asjaolu kinnitamiseks peab ostja esitama võõrandamise korraldajale hiljemalt 3 tööpäeva  enne notariaalse müügilepingu sõlmimist korteriühistu või elamu, kus asub võõrandatav eluruum, haldaja, samuti SA Narva Linnaelamu ja AS Narva Elamuvaldus tõendid võlgnevuse puudumise kohta.”;

23) Täiendada 4. peatüki  6. jagu punktiga 112³ järgmises sõnastuses:

 “112³. Otsustuskorras võõrandatava eluruumi müügihind määratakse vastavalt käesoleva korra Lisale 1” ;

24) Täiendada 5. peatükki punktiga 116 järgmises sõnastuses:

“116. Eluruum, mille üürnik esitas enne 08.07.2004.a (eluruumide erastamise seaduse § 22 täiendamise seaduse avaldamise kuupäeva) Narva Linnavalitsuse Linnavara- ja majandusametile avalduse tema poolt üürilepingu alusel kasutatava eluruumi määramiseks avalikule enampakkumisel selle erastamise eesmärgil, võõrandatakse otsustuskorras.” ;

25) Täiendada 5. peatükki punktiga 117 järgmises sõnastuses:

“117. Käesolevat korda ei kohaldata nende eluruumide võõrandamise suhtes, mille Narva linn sai pärandina või peremehetu ehitise hõivamise korras. Nimetatud eluruumide võõrandamise suhtes kohaldatakse Narva Linnavolikogu poolt kehtestanud Linnavara võõrandamise korda.”;
26) Muuta Lisa 1 “Narva linna omandis olevate ning võõrandamisele kuuluvate eluruumide alghinna määramise kord” ja sõnastada see järgmiselt:

“









Lisa 1

Võõrandatava eluruumi hinna määramise kord

1. Käesolevat Võõrandatava eluruumi hinna määramise korda (edaspidi hinna määramise kord) kohaldatakse asustamata eluruumi alghinna määramisel selle avaliku enampakkumise korras võõrandamisel, samuti eluruumi Narva Linnavolikogu otsustuskorras võõrandamisel (edaspidi otsustuskorras võõrandamine).

2. Avalikul enampakkumisel võõrandatava asustamata eluruumi alghinna määramine.

2.1 Võõrandatava asustamata eluruumi, mis oli vastavalt Eluruumide erastamise seadusele (RT I 1993, 23, 441) erastamise objektiks, alghind määratakse vastavalt Vabariigi Valitsuse 01.07.1993 määrusele nr 198 “Eluruumide erastamise korraldamine” ning Narva Linnavolikogu 09.03.1994.a määrusele nr 6/9 “Narva linna eluruumide erastamise kohta”, arvestades tänavanimetuste muudatusi.
2.2 Käesoleva hinna määramise korra punktis 2.1 nimetatud alghinna arvestuse teostab enampakkumise  korraldaja. Narva Linnavalitsuse eluasemekomisjoni esimees kinnitab avalikul enampakkumisel võõrandatava asustamata eluruumi hindamise akti. 

2.3 Avalikul enampakkumisel võõrandatava asustamata eluruumi hindamise akti vormi kinnitab Narva Linnavalitsus.

2.4. Muul juhul määratakse võõrandatava asustamata munitsipaaleluruumi alghind eksperthinnangu alusel.

3. Narva Linnavolikogu otsustuskorras  võõrandatava eluruumi müügihinna määramine.

3.1 Otsustuskorras võõrandatava üürilepingu alusel kasutatava eluruumi, mis oli vastavalt Eluruumide erastamise seadusele (RT I 1993, 23, 441) erastamise objektiks, müügihind  määratakse vastavalt Vabariigi Valitsuse 01.07.1993 määrusele nr 198 “Eluruumide erastamise korraldamine” ning Narva Linnavolikogu 09.03.1994.a määrusele nr 6/9 “Narva linna eluruumide erastamise kohta”,  arvestades tänavanimetuste muudatusi, ja saadud hind korrutatakse koefitsiendiga 15.

3.2 Linna huvidest lähtuvalt otsustuskorras võõrandatava eluruumi müügihind määratakse eksperthinnangu alusel või muul viisil. Linna huvidest lähtuvalt otsustuskorras võõrandatava eluruum, mis oli vastavalt Eluruumide erastamise seadusele (RT I 1993, 23, 441) erastamise objektiks, müügihind võib olla määratud ka vastavalt Vabariigi Valitsuse 01.07.1993 määrusele nr 198 “Eluruumide erastamise korraldamine” ning Narva Linnavolikogu 09.03.1994.a määrusele nr 6/9 “Narva linna eluruumide erastamise kohta”, arvestades tänavanimetuste muudatusi.

3.3 Korra punktis 116 nimetatud otsustuskorras võõrandatava eluruumi müügihind määratakse vastavalt Vabariigi Valitsuse 01.07.1993 määrusele nr 198 “Eluruumide erastamise korraldamine” ning Narva Linnavolikogu 09.03.1994.a määrusele nr 6/9 “Narva linna eluruumide erastamise kohta”, arvestades tänavanimetuste muudatusi.

3.4. Käesoleva hinna määramise korra punktis 3.1, punkti 3.2 teises lauses ja punktis 3.3. nimetatud müügihinna arvestuse teostab võõrandamise korraldaja. Narva Linnavalitsuse eluasemekomisjoni esimees kinnitab võõrandatava eluruumi hindamise akti. 

3.5 Otsustuskorras võõrandatava eluruumi hindamise akti vormi kinnitab Narva Linnavalitsus.

3.6 Muul juhul määratakse otsustuskorras võõrandatava üürilepingu alusel kasutatava eluruumi müügihind eksperthinnangu alusel.”

§ 2. Tunnistada kehtetuks Narva Linnavolikogu 23.12.2004.a määrus nr 59/47 “Üürilepingu üleandmise korra kinnitamine”.

§ 3. Narva Linnavolikogu kantseleil korraldada Narva linna omandis olevate eluruumide valdamise, kasutamise ja käsutamise korra tervikteksti avaldamine kahe nädala jooksul käesoleva määruse jõustumist.

§ 4. Määrus jõustub ___.___.2006.a

Mihhail Stalnuhhin

